สาส์นถึงพรรค กองทัพ และประชาชนทุกกลุ่มชาติพันธุ์ทั่วประเทศ

สาส์นถึงพรรค กองทัพ และประชาชนทุกกลุ่มชาติพันธุ์ทั่วประเทศ () คือแถลงการณ์มรณกรรมที่ออกร่วมกันโดยคณะกรรมการกลางพรรคคอมมิวนิสต์จีน คณะกรรมาธิการสามัญประจำสภาประชาชนแห่งชาติ คณะมนตรีรัฐกิจสาธารณรัฐประชาชนจีน คณะกรรมการแห่งชาติประจำสภาที่ปรึกษาการเมืองประชาชนจีน, และคณะกรรมาธิการการทหารกลางพรรคคอมมิวนิสต์จีนและสาธารณรัฐประชาชนจีน ใช้เพื่อประกาศการเสียชีวิตของผู้นำสูงสุดของจีนอย่างเป็นทางการ

 ประวัติศาสตร์ 
ในประวัติศาสตร์สาธารณรัฐประชาชนจีน มีการประกาศข่าวการถึงแก่อสัญกรรมของเหมา เจ๋อตง, เติ้ง เสี่ยวผิง และเจียง เจ๋อหมินอย่างเป็นทางการด้วยสาส์นถึงพรรค กองทัพ และประชาชนทุกกลุ่มชาติพันธุ์ทั่วประเทศรวมสามครั้งในวันที่ 9 กันยายน ค.ศ. 1976, 19 กุมภาพันธ์ ค.ศ. 1997, และ 30 พฤศจิกายน ค.ศ. 2022 ตามลำดับ

สาส์นถึงพรรค กองทัพ และประชาชนทุกกลุ่มชาติพันธุ์ทั่วประเทศ โดยทั่วไปจะเริ่มต้นจากการที่สำนักข่าวซินหัวเผยแพร่ข่าวฉบับสมบูรณ์ก่อน จากนั้นจึงมีการออกอากาศทางสถานีวิทยุและโทรทัศน์ เช่น "สามสถานีกลาง" และวันรุ่งขึ้นจะมีการตีพิมพ์เต็มหน้าในหนังสือพิมพ์ใหญ่ต่าง ๆ เช่น พีเพิลส์เดลีและกวงหมิงเดลี

ในส่วนของการออกอากาศทางวิทยุและโทรทัศน์นั้น สาส์นฉบับวันที่ 9 กันยายน ค.ศ. 1976 ถูกประกาศออกอากาศเป็นครั้งแรกในช่วงบ่ายวันเดียวกัน โดยเซี่ย ชิง ผู้ประกาศข่าววิทยุจากสถานีวิทยุกลาง ฉบับวันที่ 19 กุมภาพันธ์ ค.ศ. 1997 ถูกประกาศออกอากาศเป็นครั้งแรกในช่วงเช้ามืดของวันรุ่งขึ้น โดยหลัว จิง ผู้ประกาศข่าวจากสถานีวิทยุโทรทัศน์กลาง (CCTV) และฉบับวันที่ 30 พฤศจิกายน ค.ศ. 2022 ถูกประกาศออกอากาศเป็นครั้งแรกในช่วงเย็นวันเดียวกัน โดยพาน เทา (Pan Tao) ผู้ประกาศข่าวจากช่องข่าว CCTV

 แถลงการณ์ 

 ดูเพิ่ม 
อสัญกรรมและรัฐพิธีศพของเหมา เจ๋อตง
อสัญกรรมและรัฐพิธีศพของเติ้ง เสี่ยวผิง
อสัญกรรมและรัฐพิธีศพของเจียง เจ๋อหมิน
การลดธงครึ่งเสา 
รัฐพิธีศพ
วันไว้อาลัยแห่งชาติ

 เชิงอรรถ 

 อ้างอิง 

 แหล่งข้อมูลอื่น 
 告全党全军全国各族人民书 
หมวดหมู่:การเสียชีวิตในสาธารณรัฐประชาชนจีน
หมวดหมู่:เอกสารของคณะกรรมการกลางพรรคคอมมิวนิสต์จีน